चिकित्सा भत्ता 350 रुपए से बढ़ा कर एक हजार रुपए करें : पेंशनर्स संघ
नेरचौक | हिमाचलपेंशनर्स कल्याण संघ की बल्ह इकाई की बैठक प्रधान मंगतराम चौधरी की अध्यक्षता में हुई। संघ के महा सचिव जयराम नायक ने बताया कि बैठक में कई मुद्दों पर विचार-विमर्श कर प्रस्ताव पारित किए गए। संघ ने सरकार से चिकित्सा भत्ता 350 रुपए से बढ़ाकर एक हजार करने, वन रैंक वन पेंशन का फार्मूला सिविल सर्विस में भी लागू करने की मांग की। उन्होंने जिला मंडी के सभी पेंशनरों से 29 मार्च को कुल्लू में मनाए जाने वाले प्रदेश स्तरीय स्थापना समारोह में भाग लेने का आग्रह किया है। बैठक में जिला प्रधान लालमन शर्मा, सचिव खेमचंद ठाकुर, संयुक्त सचिव जयराम नायक, कोषाध्यक्ष ललित, महेंद्र पाल, तेज सिंह, माया राम, भोला राम, चांद राम वर्मा, हेश्वर सिंह, चेतराम, प्रेम दास, गुरदास दत्त, राम किशन, लुद्दरदत्त, खेम सिंह इत्यादि गणमान्य लोग उपस्थित रहे।
hin_Deva hin_Deva